ניזאר אלכאטר

ניזאר אלכאטר (בערבית: نزار الخاطر) הוא פסנתרן, מלחין, מרצה, ומנצח מלוד. מנכ"ל עמותת הרמוניקה.https://www.harmonika-org.com/ משנת 2017 מגיש את הפודקאסט אלחאן בכאן תרבות. יצירותיו מבוצעות בארץ ובעולם.

 ביוגרפיה 
נולד בלוד ב-1985 לאב נגר ולאם מורה לערבית בסמינר הקיבוצים.

למד בבית הספר טרה סנטה ברמלה.

אלכאטר החל ללמוד פסנתר בגיל 6 אצל לוטפי אלחיסן, ובגיל 7 התחיל ללמוד בקונסרבטוריון הישראלי למוסיקה תל אביב אצל המורה מלכה מבורך. בגיל 12 כתב מספר ואלסים קצרים לפסנתר, ושנתיים לאחר מכן כתב אלגיה ורפסודיה. בגיל 16 כתב את הקונצ'רטו הראשון שלו לפסנתר ותזמורת וביצע אותו יחד עם תזמורת הנוער של הקונסרבטוריון במקומות שונים בארץ. בשנים 2004–2009 למד לתואר ראשון ושני באקדמיה למוסיקה ולמחול בירושלים. ב-2021 החל ללמוד באוניברסיטת בר-אילן לתואר דוקטור.

ב-2012 הקים ניזאר אלכאטר הרכב מוזיקלי הכולל 9 נגנים בשם "אבעאד". האנסמבל משלב ביצירותיו מוזיקה ערבית ומוזיקה קלאסית. כיום פועל ההרכב תחת עמותת הרמוניקה. אלכאטר הקים בשנת 2014 את עמותת הרמוניקה להנגשת לימודי המוזיקה לאוכלוסיות מוחלשות. בשנת 2020 זכתה העמותה במכרז עירוני בלוד, ומאז היא מפעילה יותר משמונה פרויקטים בעיר לאוכלוסיות שונות. בין הפרויקטים מקהלות, אנסמבלים, ותזמורות. מ-2017 אלכאטר מנהל אמנותית את התזמורת TLV. בשנת 2020 ניצח על סדרת קונצרטים עם התזמורת הסימפונית ירושלים לרגל חגי המולד והפסחא, שהתקיימו בערים שונות – מירושלים ועד נצרת. בנוסף לניצוח, כתב את העיבודים המוזיקליים שבוצעו במסגרת הסדרה.

בין השנים 2018 ועד 2020 הקים וניהל את קונסרבטוריון "אבדאע" בשיח' ג'ראח בירושלים. בין השנים 2019 ו-2021 כיהן כרכז תחום מוזיקה ארצי בפרויקט "תרבות לפריפריה" של משרד התרבות.

אלכאטר מלמד בקריה האקדמית אונו משנת 2016, ומשנת 2017 באקדמיה למוזיקה ולמחול בירושלים. הוא מלמד גם במרכז למוזיקה מסורתית "אלשיך".

בשנת 2021 כתב את המוזיקה לסרט הדוקומנטרי "התזמורת עם הכלים השבורים".

 חיים אישיים 
אלכאטר נשוי משנת 2017 למייס אלכאטר. בשנת 2024 נולדה בתם הבכורה, אמילי.

פרסים
בשנת 2002 זכה במלגה של קונסרבטוריון שטריקר על הצטיינות בביצוע. בעקבות הזכייה כתב את הקונצ'רטו הראשון שלו.

בשנים 2005 ו-2006 זכה בפרס ראשון ברצף בתחרות "Roma per Gerusalemme".

בשנת 2007 זכה בפרס "הצטיינות מוזיקאים" של האקדמיה למוסיקה ולמחול בירושלים ובפרס מוזיקלי מיוחד על ביצועו את גספר של הלילה שכתב מוריס ראוול בכיתות האמן הבינלאומיות לפסנתר תל-חי.

בשנת 2009 השתתף בכיתת אמן בווינה, וזכה בפרס על "הביצוע הטוב ביותר של שוברט" על נגינתו את הסונטה ה-42 של שוברט.

בשנת 2013 זכה בפרס מוניר אלקאלוטי עבור מיזם האנסמבל "אבעאד".

בשנת 2021 זכה בפרס ראש הממשלה לקומפוזיטורים. מנימוקי השופטים: 

 יצירות 
 יצירות לפסנתר 
 ואלסים קצרים (1997)
 אלגיה (1998)
 רפסודיה (1999)
 לילה עם קלאופטרה (2010)
 ואלס אנדלוס (2014)
 אינטרמצו (2021)

 יצירות קאמריות 
 מואשח אנדלוסי (2016)
 סמאעי חיג'אז (2018)
 טריו לכלי נשיפה מעץ (2018)
 מחזור שירים מסע לכאוס (2019)
 מחזור שירים גשם רך (2020)

 יצירות לתזמורת 
 "קונצ'רטו לפסנתר ותזמורת" בפה מינור (2001)
 "תקסים ווריאציות" לתזמורת מזרח מערב (2019)
 "אוברטורה" לתזמורת קאמרית (2020)
 "אביב במזרח" לתזמורת כלי קשת וארבעה פסנתרים (2020)
 קונצ'רטינו (הדוכס והעוד) לפסנתר ותזמורת (2021)
 "זאבור" למקהלה קאמרית ותזמורת בארוק (2021)
 "סוויטה ים תיכונית" לתזמורת סימפונית (2022)

 קישורים חיצוניים 


 Moon Fall HD, נור דרוויש וניזאר אלכאטר







 הערות שוליים 

קטגוריה:פסנתרנים ישראלים
קטגוריה:מנצחים ישראלים
קטגוריה:מלחינים ישראלים
קטגוריה:זוכי פרס ראש הממשלה לקומפוזיטורים
קטגוריה:סגל תאגיד השידור הישראלי - שידורי הרדיו
קטגוריה:ישראלים שנולדו ב-1985